turjo4nis/wikipedia-bn-dump-20250701 huggingface dataset:
রে ব্রাইট

রে জেমস ব্রাইট (; জন্ম: ১৩ জুলাই, ১৯৫৪) মেলবোর্নের ভিক্টোরিয়ার ফুটসক্রে এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ বামহাতি অর্থোডক্স স্পিন বোলিং করতেন। এছাড়াও নিচের সারির কার্যকরী ডানহাতি ব্যাটসম্যান হিসেবে পরিচিত ছিলেন রে ব্রাইট। ঘরোয়া প্রথম-শ্রেণীর ক্রিকেটে ভিক্টোরিয়ান বুশ র‌্যাঞ্জার্সের প্রতিনিধিত্ব করতেন তিনি।

প্রথম-শ্রেণীর ক্রিকেট 
১৯৭২-৭৩ মৌসুমে আঠারো বছর বয়সে নিউ সাউথ ওয়েলসের বিপক্ষে ও ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। ১৯৭৬-৭৭ মৌসুমে নিউজিল্যান্ডের বিপক্ষে একদিনের আন্তর্জাতিকে অভিষিক্ত হন ব্রাইট। এর কয়েক সপ্তাহ পরই মেলবোর্ন ক্রিকেট গ্রাউন্ডে অনুষ্ঠিত শতবার্ষিকী টেস্টে ইংল্যান্ডের বিপক্ষে দ্বাদশ খেলোয়াড় ছিলেন তিনি। ঐ খেলায় তিনি চোয়ালে আঘাতপ্রাপ্ত রিক ম্যাককস্কারের পরিবর্তে মাঠে নামেন।

১৯৭৭-৭৮ ও ১৯৭৮-৭৯ মৌসুমের বিশ্ব সিরিজ ক্রিকেটে অস্ট্রেলিয়া দলের পক্ষে খেলেন তিনি। তন্মধ্যে শক্তিশালী ওয়েস্ট ইন্ডিজের বিপক্ষে চমকপ্রদ ক্রীড়াশৈলী প্রদর্শন করেছিলেন তিনি।

আন্তর্জাতিক ক্রিকেট 
১৯৭৭ সালে ইংল্যান্ড সফরে ওল্ড ট্রাফোর্ডে অনুষ্ঠিত দ্বিতীয় টেস্টে তার অভিষেক ঘটে। কিন্তু পরের একদশকে টেস্ট কিংবা একদিনের আন্তর্জাতিকে নিয়মিতভাবে অংশ নিতে পারেননি। বারো বছরের আন্তর্জাতিক ক্রিকেট অঙ্গনে তিনি মাত্র ২৫ টেস্ট ও ১১টি একদিনের আন্তর্জাতিকে অংশ নিতে পেরেছিলেন।

১৯৮৬ সালে মাদ্রাজের বিখ্যাত টাই টেস্টে স্মরণীয় সাফল্য পেয়েছিলেন। ঐ খেলায় ভারতের বিপক্ষে দ্বিতীয় ইনিংসে ৯৪ রানে ৫ উইকেট পেয়েছিলেন। এছাড়াও তিনি অস্ট্রেলিয়া দলকে একটি খেলায় নেতৃত্ব দিয়েছিলেন। এপ্রিল, ১৯৮৬ সালে পাকিস্তানের বিপক্ষে ঐ খেলায় তিনি সর্বশেষ অংশগ্রহণ করেন। কিন্তু তার দল পরাজিত হয়েছিল। ১৯৮৬ সালে সর্বশেষ টেস্ট খেলায় অংশ নেন তিনি। ১৯৮৬-৮৭ মৌসুমের অ্যাশেজ সিরিজের তৃতীয় টেস্টে তিনি দ্বাদশ ব্যক্তি ছিলেন।

গাইডিওন হেই একবার লিখেছিলেন যে, টেস্ট ক্রিকেট যতোনা খেলেছেন তারচেয়ে বেশি পরিচিত হয়ে আছেন বিভিন্ন সফরে অন্তর্ভুক্ত হয়ে। তন্মধ্যে, ১৯৭৩-৭৪, ১৯৭৬-৭৭, ১৯৮১-৮২ ও ১৯৮৫-৮৬ নিউজিল্যান্ড সফরে; ১৯৭৭, ১৯৮০ ও ১৯৮১ মৌসুমে ইংল্যান্ড; ১৯৭৮-৭৯ ওয়েস্ট ইন্ডিজ; ১৯৭৯-৮০ ও ১৯৮২-৮৩; ১৯৮০-৮১ শ্রীলঙ্কা; ১৯৮৬-৮৭ ভারত ও ১৯৮৬ সালে শারজাহ গমন অন্যতম।

অবসর 
১৯৮৭-৮৮ মৌসুমে পেশাদার ক্রিকেট থেকে অবসর নেন তিনি। এরপর তিনি ভিক্টোরিয়ার রাজ্য দলে নির্বাচক মনোনীত হন। এছাড়াও বেশ কয়েকবার কোচ হিসেবে দায়িত্ব পালন করেন। তার সন্তান অ্যাডাম ব্রাইট অস্ট্রেলিয়ার পক্ষে বেসবল খেলছেন।

তথ্যসূত্র

আরও দেখুন 
 বিলি মারডক
 অ্যালান ডেভিডসন‎
 অস্ট্রেলিয়া জাতীয় ক্রিকেট দলের অধিনায়কদের তালিকা

বহিঃসংযোগ 
 
 
HowSTAT! statistical profile on Ray Bright

১৯৫৪-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলিয়া জাতীয় ক্রিকেট দলের অধিনায়ক
অস্ট্রেলিয়ার একদিনের আন্তর্জাতিক ক্রিকেটার
বিশ্ব সিরিজ ক্রিকেট খেলোয়াড়
ভিক্টোরিয়ার ক্রিকেটার
ভিক্টোরিয়া (অস্ট্রেলিয়া) থেকে আগত ক্রিকেটার
মেলবোর্ন থেকে আগত ক্রিকেটার‎
২০শ শতাব্দীর অস্ট্রেলীয় পুরুষ ক্রীড়াবিদ
সিরিয়া ও লেবাননে ফরাসি মেন্ডেট

সিরিয়া ও লেবাননে ফরাসি মেন্ডেট (১৯২৩−১৯৪৬), (,  ) ছিল প্রথম বিশ্বযুদ্ধ ও উসমানীয় সাম্রাজ্যের বিভাজনের পর লীগ অব নেশনসের একটি মেন্ডেট।

যুদ্ধশেষ হওয়ার পরের দুই বছর ব্রিটেন ও ফ্রান্সের মধ্যে স্বাক্ষরিত সাইকস-পিকট চুক্তি মোতাবেক ব্রিটিশরা উসমানীয় মেসোপটেমিয়ার (আধুনিক ইরাক) অধিকাংশ ও উসমানীয় সিরিয়ার দক্ষিণ অংশ (ফিলিস্তিন ও ট্রান্সজর্ডান) নিয়ন্ত্রণ করত। অন্যদিকে ফরাসিরা উসমানীয় সিরিয়ার বাকি অংশ (আধুনিক সিরিয়া, লেবানন, আলেক্সান্ড্রেটা) ও তুরস্কের দক্ষিণপূর্ব অংশ নিয়ন্ত্রণ করত। ১৯২০ এর দশকে ব্রিটিশ ও ফরাসিদের নিয়ন্ত্রিত ভূখণ্ডগুলো লীগ অব নেশনসের মেন্ডেট প্রক্রিয়ার মাধ্যমে আনুষ্ঠানিক স্বীকৃতির মধ্যে আসে। ১৯২৩ সালের ২৩ সেপ্টেম্বর ফ্রান্সকে সিরিয়ার জন্য মেন্ডেট প্রদান করা হয়।

ফরাসিদের প্রশাসন কয়েকটি ভিন্ন আঞ্চলিক রাষ্ট্রগত কাঠামোর মাধ্যমে পরিচালিত হত। এর মধ্যে ছিল সিরিয়ান ফেডারেশন (১৯২২-২৪), স্টেট অব সিরিয়া (১৯২৪-৩০), সিরিয়ান রিপাবলিক (১৯৩০-১৯৫৮) এবং স্টেট অব গ্রেটার লেবানন, আলাউইট স্টেট ও জাবাল দ্রুজ স্টেট নামক ক্ষুদ্র রাষ্ট্র।

১৯৪৩ সাল পর্যন্ত এই মেন্ডেট টিকে ছিল। এসময় দুইটি সিরিয়া ও লেবানন দুটি স্বাধীন রাষ্ট্র হিসেবে আত্মপ্রকাশ করে। হাতায় প্রদেশ ১৯৩৯ সালে তুরস্কের সাথে যোগ দেয়। ১৯৪৬ সালে ফরাসি সেনারা সিরিয়া ও লেবানন থেকে সম্পূর্ণভাবে চলে যায়।

আরও দেখুন
 সিরিয়ার ইতিহাস
 উসমানীয় সিরিয়া
 রোমান সিরিয়া
 ফরাসি ঔপনিবেশিক পতাকা
 ফরাসি ঔপনিবেশিক সাম্রাজ্য
 ফরাসি লেবানিজ

তথ্যসূত্র

Timeline of the French Mandate period
Mandat Syria-Liban ... (1920–1946)
La Syrie et le mandat français (1920–1946)
Les Relations franco-libanaises dans le cadre des relations Internationales

সিরিয়া ও লেবাননে ফরাসি মেন্ডেট
লীগ অব নেশনসের মেন্ডেট
লেবাননের ইতিহাস
সিরিয়ার ইতিহাস
লেভান্টের ইতিহাস
মধ্যপ্রাচ্যের প্রাক্তন দেশ
প্রাক্তন ফরাসি উপনিবেশ
পূর্ব-ভূমধ্যসাগরীয় অঞ্চলের ইতিহাস
মধ্যপ্রাচ্যের প্রাক্তন রাষ্ট্র
এশিয়ায় প্রাক্তন উপনিবেশ
১৯০০ গ্রীষ্মকালীন অলিম্পিকে অস্ট্রেলিয়া

ফ্রান্সের প্যারিসে অনুষ্ঠিত ১৯০০ গ্রীষ্মকালীন অলিম্পিকে অস্ট্রেলিয়া অংশগ্রহণ করে। অস্ট্রেলিয়ার হয়ে দুইজন ক্রীড়াবিদ অস্ট্রেলিয়ার প্রতিনিধিত্ব করেন, যারা প্রত্যেকেই পদক জিতেন।

পদক

স্বর্ণ 
 ফ্রেডেরিক লেন - সাঁতার, পুরুষদের ২০০ মিটার ফ্রিস্টাইল
 ফ্রেডেরিক লেন - সাঁতার, পুরুষদের ২০০ মিটার বাধা স্টাইল

ব্রোঞ্জ 
 স্ট্যান রোউলে - ৬০ মিটার দৌড়
 স্ট্যান রোউলে - ১০০ মিটার দৌড়
 স্ট্যান রোউলে - ২০০ মিটার দৌড়

ঘটনা অনুযায়ী পদক

অ্যাথলেটিক্স

সাতার

তথ্যসূত্র 

 
 ডি ওয়ায়েল, হারমান। Herman's Full Olympians: "1900 Olympians from Australia"। সংগৃহীত ১১ মার্চ ২০০৬।  -এ উপলব্ধ।
 

অলিম্পিকে অস্ট্রেলিয়া
১৯০০ গ্রীষ্মকালীন অলিম্পিকে দেশসমূহ
১৯০০-এ অস্ট্রেলিয়ার ক্রীড়া
১৯০০ গ্রীষ্মকালীন অলিম্পিকে অস্ট্রিয়া

ফ্রান্সের প্যারিসে অনুষ্ঠিত ১৯০০ গ্রীষ্মকালীন অলিম্পিকে অস্ট্রিয়া অংশগ্রহণ করে। ১৩ অস্ট্রীয় প্রতিযোগী প্রতিযোগিতার ৩টি শাখার ১০টি ইভেন্টের ১৯টি এন্ট্রিতে অংশ নেয়।

পদক

ইভেন্ট অনুযায়ী পদক

অ্যাথলেটিক্স

ফেনসিং

সাতার

তথ্যসূত্র 

 ডি ওয়ায়েল, হারমান। Herman's Full Olympians: "1900 Olympians from Australia"। সংগৃহীত ১১ মার্চ ২০০৬।  -এ উপলব্ধ।
 

অলিম্পিকে অস্ট্রিয়া
১৯০০ গ্রীষ্মকালীন অলিম্পিকে দেশসমূহ
১৯০০-এ অস্ট্রিয়ার ক্রীড়া
এড ভেন দেন হেউভেল

এডওয়ার্ড পিটার জ্যাকোবুস (এড) ভ্যান দেন হেউভেল (জন্ম ২ নভেম্বর ১৯৪০) হলেন একজন ডার্চ জ্যোতিষবিদ।তিনি অ্যামারষ্টাম বিশ্ববিদ্যালয়ের প্রভাষক।

প্রাথমিক জীবন 
ভ্যান দেন হেউবুরট জন্মগ্রহণ করেছিলেন সোয়েস্ট, নেদারল্যান্ড. তিনি উটেরকট বিশ্ববিদ্যালয়ে গণিতশাস্ত্র, পদার্থ এবং জ্যোতিবিদ্যা নিয়ে পড়েছেন।

তথ্যসূত্র

বহিঃসংযোগ 
 Website van Ed van den Heuvel 
 Program symposium Wij Zijn Van Sterrenstof Gemaakt, 27 October 2005.

১৯৪০-এ জন্ম
জীবিত ব্যক্তি
রয়্যাল নেদারল্যান্ডস কলা ও বিজ্ঞান একাডেমির সদস্য
স্পিনোজা পুরস্কার বিজয়ী
বিশ্ব গার্ল গাইডস ও গার্ল স্কাউটস সংস্থা

বিশ্ব গার্ল গাইডস ও গার্ল স্কাউটস সংস্থা () হলো একটি আন্তর্জাতিক
সংগঠন। এই বিশ্ব স্কাউট সংস্থার প্ৰধান কার্যালয়টি লন্ডনে অবস্থিত।

ইতিহাসগার্ল স্কাউট এর মূলমন্ত্র কি?

নীতিবাক্য: গার্ল স্কাউটের নীতিবাক্য হল " প্রস্তুত হও ।" 1947 গার্ল স্কাউট হ্যান্ডবুকে, নীতিবাক্যটি এইভাবে ব্যাখ্যা করা হয়েছিল: "একটি গার্ল স্কাউট যেখানেই তার প্রয়োজন সেখানে সাহায্য করার জন্য প্রস্তুত। পরিবেশন করার ইচ্ছা যথেষ্ট নয়; এমনকি জরুরী পরিস্থিতিতেও কীভাবে কাজটি ভালভাবে করতে হয় তা আপনাকে অবশ্যই জানতে হবে। " আজও একই কথা সত্য।

জুলিয়েট গর্ডন লো-ও তার ডাকনাম, "ডেইজি" দ্বারা ব্যাপকভাবে পরিচিত - 1912 সালে তার নিজ শহর সাভানা, জর্জিয়ার গার্ল স্কাউট শুরু করেছিলেন। প্রথম সৈন্যদল 18 জন মেয়ের সমন্বয়ে গঠিত ছিল যারা সকলেই একটি কৌতূহল এবং একটি বিশ্বাস ভাগ করে নিয়েছিল যে তারা কিছু করতে পারে।

এমন একটি সময়ে যখন মার্কিন যুক্তরাষ্ট্রে মহিলারা এখনও ভোট দিতে পারেননি এবং কঠোর সামাজিক নিয়মে লেগে থাকবেন বলে আশা করা হয়েছিল, মেয়েদেরকে তাদের অনন্য শক্তি আলিঙ্গন করতে এবং তাদের নিজস্ব সুযোগ তৈরি করতে উত্সাহিত করা ছিল খেলা-পরিবর্তনকারী। 100 বছরেরও বেশি আগে মেয়েদের সেই ছোট সমাবেশটি আমেরিকা জুড়ে একটি আন্দোলনকে প্রজ্বলিত করেছিল যেখানে প্রতিটি মেয়ে তার পূর্ণ সম্ভাবনা আনলক করতে পারে, আজীবন বন্ধু খুঁজে পেতে পারে এবং বিশ্বকে একটি ভাল জায়গা করে তুলতে পারে।

আজকের কাজ আগামী দিনের ইতিহাস, এবং আমরা তার নির্মাতা।

গার্ল স্কাউট হ্যান্ডবুক, 1913

কার্যাবলি

শিক্ষা পদ্ধতি

বৈশ্বিক অঞ্চল

সাংগঠনিক কাজের সুবিধার জন্য বিশ্ব গার্ল গাইডস ও গার্ল স্কাউটস সংস্থাকে ৫টি অঞ্চলে ভাগ করা হয়েছে।এগুলো হলোঃ এশিয়া প্যাসিফিক অঞ্চল, আফ্রিকা অঞ্চল, আরব অঞ্চল, ইউরোপ অঞ্চল ও ওয়েস্টার্ন হ্যামিসফেয়া অঞ্চল।

বৈশ্বিক কেন্দ্রসমূহ

তথ্যসূত্র

বহিঃসংযোগ
Olave Baden-Powell Society
WAGGGS Web Ring
Differences in Fundamental Principles of WOSM and WAGGGS 
World Guiding

স্কাউট
আন্তর্জাতিক নারী সংগঠন
কেইকো আওয়াজি

ছিলেন জাপানি চলচ্চিত্র অভিনেত্রী।তিনি স্ট্রে ডগ নামক চলচ্চিত্র অভিনয়ের জন্য বিখ্যাত ছিলেন।২০১৪ সালে তিনি  টোকিওতে খাদ্যনালির ক্যান্সারে মারা যান।

চলচ্চিত্র 
১৯৪৯ সাল থেকে তিনি ১৬০টির বেশি জাপানি চলচ্চিত্রের অভিনয় করেছেন:

স্ট্রে ডগ　(১৯৪৯)
দ্য ব্রিজেস অ্যাট টোকো-রি (১৯৫৪)
দ্য ব্যাজার প্যালেস (১৯৫৮)
স্কার ইয়োসোব্যুরো (১৯৬০)

তথ্যসূত্র

বহিঃসংযোগ

AllCinema database 
Yahoo talent profile 

জাপানি চলচ্চিত্র অভিনেত্রী
১৯৩৩-এ জন্ম
২০১৪-এ মৃত্যু
২০শ শতাব্দীর জাপানি অভিনেত্রী
২১শ শতাব্দীর জাপানি অভিনেত্রী
খাদ্যনালীর ক্যান্সারে মৃত্যু
টোকিওর অভিনেত্রী
জাপানে ক্যান্সারে মৃত্যু
রেইকো চিবা

হলেন জাপানি অভিনেত্রী, কণ্ঠ অভিনেত্রী, গায়িকা।

প্রাথমিক জীবন
রেইকো চিবা ওকাসিমায় জন্মগ্রহণ করেন। তিনি জাপানের ফুকুসিমা এলাকায় বড় হন।১৯৯১ সালে তিনি মডেল হিসেবে কর্মজীবন শুরু। ১৯৯২ সালে সুপার সেন্টাই সিরিজের ক্যোর্যো সেন্টাই জয়ুরেঞ্জার এ তিনি মেই/প্টেরা রেঞ্জার হিসেবে অভিনয় জীবন শুরু করেন।

অভিনয়

টেলিভিশন ধারাবাহিক
ক্যোর্যো সেনতাই জয়ুর্যান্জার - মেই/প্টেরা রেঞ্জার (১৯৯২–১৯৯৩)
 মাইটি মরফিন পাওয়ার রেঞ্জারস  (Kimberly Ann Hart/Pink Ranger via Kyōryū Sentai Zyuranger footage)
হিতোৎসু য়ানে নো শিতা (১৯৯৩)
মিনামি-কুন নো কোয়িবিতো (1993)
নিনজা সেনতাই কাকুরেঞ্জার -পর্ব ২৫(১৯৯৪)

টেলিভিশন বিশেষ
সামুরাই শোডাউন:দ্য মোশন পিক্সার - নাকোরুরু (1993)

চলচ্চিত্র
ফাটাল ফিউরি: দ্য মোশন পিক্সার - তার সম্পর্কে (১৯৯৩)
সুপার সেন্টাই ওয়ার্ল্ড - প্টেরা রেঞ্জার (১৯৯৪, শুধু কণ্ঠ)

আনিমে ওভিএ
ওয়াল্ড ৭ - ইকো (১৯৯৪)

ভিডিও গেম
Samurai Shodown - চাম চাম (১৯৯৪)

বহিঃসংযোগ
 Cherrybabe, Inc. official website
 Official site of Reiko's yoga studio
 
 
 JMDb profile (in Japanese)
 Pictures of past events she's been 
 'Reiko Chiba - the first cyber-idol -(J-pop.com)

২১শ শতাব্দীর জাপানি অভিনেত্রী
২০শ শতাব্দীর জাপানি অভিনেত্রী
১৯৭৫-এ জন্ম
জীবিত ব্যক্তি
জাপানি পপ গায়িকা
জাপানি টেলিভিশন ব্যক্তিত্ব
জাপানি কন্ঠাভিনেত্রী
২১শ শতাব্দীর জাপানি গায়িকা
নিজামউদ্দিন দরগাহ

নিজামউদ্দিন দরগাহ (, ), বিশ্বের বিখ্যাত সুফি সাধকদের অন্যতম নিজামুদ্দিন আউলিয়ার দরগাহ (দরগা), যা দিল্লিতে অবস্থিত। দরগাহে প্রতি সপ্তাহে হাজার হাজার মুসলিমসহ হিন্দু, খ্রিস্টান এবং  বিভিন্ন ধর্মাবলম্বীরা পরিদর্শনে আসেন।
নিজামউদ্দিন দরগাহ কমপ্লেক্সের মধ্যে সূফী কবি আমির খসরু এবং মুঘল রাজকুমারী জেহান আরা বেগম এর সমাধিও অবস্থিত, ইনায়াত খান এর সমাধিও দরগাহের কোণার কাছাকাছি অবস্থিত।

আশপাশ 

দরগাহ পার্শ্ববর্তী আশপাশ এলাকা এই সাধকের নামে নামকরণ করা হয়। নিজামউদ্দিন সার্কেলে বঙ্গ লাল মাহাল এলাকার অন্যান্য গুরুত্বপূর্ণ স্থাপনার মধ্যে রয়েছে হুমায়ুনের সমাধিসৌধ, চৌসাথ খাম্বা, মির্জা গালিবের সমাধি, বেরাখাম্বা, সবুজ বুর্জ (ব্লু গুমবাদ ), মইনুদ্দিন চিস্তির সমাধি, জাহানারা বেগম সাহিব সমাধি ইত্যাদি।

জনপ্রিয় সংস্কৃতি 
দিল্লি ৬(২০০৯) একটি কাউয়ালি সঙ্গীত আর্জিয়া, যা সঙ্গীত পরিচালক এ. আর. রহমান রচিত, গানটি নিজামউদ্দিন আউলিয়াকে উৎসর্গ করা হয়। রকস্টার (২০১১) এর একটি হান খুন ফায়া খুন এর শুটিঙ  নিজামউদ্দিন দরগাহে চিত্রায়িত হয়।

দরগাহ ইনচার্জ 
বর্তমানে দরগাহ দায়িত্বপ্রাপ্ত হলেন সৈয়দ আফসার আলী নিজামী।

তথ্যসূত্র

আরো পড়ুন 

 
 
 

সুফি
ভারতীয় দরগাহ
মুঘল স্থাপত্য
দিল্লির দর্শনীয় স্থান
দিল্লির ইতিহাস
রেগিস্তান

রেগিস্তান () তিমুরি রাজবংশের সময় বর্তমান উজবেকিস্তানের অন্তর্গত প্রাচীন সমরকন্দের মূল কেন্দ্র ছিল। ফারসিতে রেগিস্তান অর্থ বালুময় স্থান বা মরুভূমি।

রেগিস্তান ছিল একটি জনসমাগম চত্বর। এখানে রাজকীয় ফরমান শোনার জন্য মানুষ জড়ো হত। এছাড়া এখানে প্রকাশ্যে মৃত্যুদন্ডও দেয়া হত। রেগিস্তানের কাঠামো ইসলামি স্থাপত্যশৈলীতে নির্মিত তিনটি মাদ্রাসাকে ঘিরে গড়ে উঠেছে।

মাদ্রাসা 

রেগিস্তান চত্বরের তিনটি মাদ্রাসা হল উলুগ বেগ মাদ্রাসা (১৪১৭-১৪২০), তিলইয়া-কুরি মাদ্রাসা (১৬৪৬-১৬৬০) ও শের-দুর মাদ্রাসা (১৬১৯-১৬৩৬)।

উলুগ বেগ মাদ্রাসা (১৪১৭-১৪২০) 
উলুগ বেগ মাদ্রাসা () তিমুরি রাজবংশের সময় তৈরী হয়। ১৫শ শতাব্দীতে এই মাদ্রাসা মুসলিম প্রাচ্যের অন্যতম শ্রেষ্ঠ বিদ্যাপীঠ ছিল। পারস্যের কবি, পণ্ডিত, সুফি জামি এখানে পড়াশোনা করেছেন। উলুগ বেগ স্বয়ং এই মাদ্রাসায় শিক্ষকতা করেছেন। উলুগ বেগের সরকারের সময় এই মাদ্রাসায় ধর্মীয় বিষয় ছাড়াও অন্যান্য বিষয়ে শিক্ষাদান করা হত।

শের-দুর মাদ্রাসা (১৬১৯-১৬৩৬) 
১৭শ শতাব্দীতে সমরকন্দের শাসক ইয়ালানগুশ বাখুদুর শের-দুর মাদ্রাসা () ও তিলইয়া-কুরি মাদ্রাসা () নির্মাণের আদেশ দেন।

তিলইয়া-কুরি মাদ্রাসা (১৬৪৬-১৬৬০) 
শের-দুর মাদ্রাসার দশ বছর পর তিলইয়া-কুরি মাদ্রাসা () নির্মাণ করা হয়। এটি ছিল শিক্ষার্থীদের আবাসস্থল কিন্তু মসজিদ হিসেবেও ভূমিকা পালন করত।

অন্যান্য স্থাপনা

শায়বানিদের মাজার 
তিলইয়া-কুরি মাদ্রাসার পূর্ব দিকে শায়বানিদের মাজার রয়েছে। শায়বানি শক্তির প্রতিষ্ঠাতা মুহাম্মদ শায়বানি। ১৫০০ সালে তিনি চাগতাই খানাতের সাহায্য নিয়ে সমরকন্দ ও বুখারা জয় করেছিলেন।

চসরু বাণিজ্য গম্বুজ 
শের-দুর মাদ্রাসার পেছনে প্রাচীন বণিজ্য গম্বুজ চসরু অবস্থিত।

চিত্রশালা

আরও দেখুন 
 গোরে আমির
 বিবি খানম মসজিদ
 শাহে জিন্দা
 তিমুরি রাজবংশ

তথ্যসূত্র 

সমরকন্দের দালান ও স্থাপনা
উজবেকিস্তানের চত্বর
ইসলামি স্থাপত্য
তিমুরি রাজবংশ
আকনাপুর

আকনাপুর ভারতের পশ্চিমবঙ্গ রাজ্যের হুগলি জেলার তারকেশ্বর থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল অষ্টাদশ শতকের দুইটি আটচালা মন্দির।

রঘুনাথ মন্দির 
পূর্বমুখী এই মন্দিরটি স্থানীয় মল্লিক পরিবার কর্তৃক ১৭৬০ খ্রীষ্টাব্দে প্রতিষ্ঠিত। মন্দিরটির সামনের দিকে মাটির ফলকের উপর কারুকার্য বর্তমান। রামায়ণের কাহিনী, কৃষ্ণ প্রভৃতি দেবতা, রাজদরবারের দৃশ্য, পশুপক্ষী ও উদ্ভিজ্জ্জধর্মী অলংকরণ এই কারুকার্যের বিষয়বস্তু। বর্তমানে এটি অবহেলিত অবস্থায় রয়েছে।

অন্যান্য স্থাপত্য 
আকনাপুরে আরো একটি মন্দির রয়েছে যেটি ১৭৫৮ খ্রীষ্টাব্দে স্থানীয় কুণ্ডু পরিবার কর্তৃক প্রতিষ্ঠিত। এই দক্ষিণমুখী মন্দিরটিরও সামনের দিকে মাটির ফলকে রঘুনাথ মন্দিরের মতই একই রকম কারুকার্য বর্তমান। মন্দিরটি এখন পরিত্যক্ত অবস্থায় রয়েছে।

তথ্যসূত্র 

হুগলি জেলার প্রত্নস্থল
সিরাজুল ইসলাম (বীর প্রতীক, সিলেট)

সিরাজুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
সিরাজুল ইসলামের বাড়ি সিলেট জেলার বিশ্বনাথ উপজেলার দেওকলস ইউনিয়নের আগ্নপাড়া গ্রামে। তার বাবার নাম আলফু মিয়া এবং মায়ের নাম ছবরুন্নেছা বেগম। তার স্ত্রীর নাম ফাতেমা ফেরদৌস চৌধুরী। এ দম্পতির এক মেয়ে ও তিন ছেলে।

কর্মজীবন 
১৯৭১ সালে সিরাজুল ইসলাম ল কলেজের শিক্ষার্থী ছিলেন। মুক্তিযুদ্ধ শুরু হলে এপ্রিল মাসের মাঝামাঝি ভারতে যান। পরে মেঘালয়ের ইকো ওয়ান সেন্টারে প্রশিক্ষণ নেন। প্রশিক্ষণ শেষে তাঁকে বালাট সাব-সেক্টরে পাঠানো হয়। বেরিগাঁওয়ে পাকিস্তানি প্রতিরক্ষা অবস্থানে সাহসিকতার সঙ্গে অপারেশনের জন্য তিনি বীর প্রতীক খেতাব পেয়েছেন।

মুক্তিযুদ্ধে ভূমিকা 
সুনামগঞ্জ জেলার উত্তর সীমান্তঘেঁষে বালাট এলাকা। এটি বাংলাদেশ-ভারত সীমানা। ১৯৭১ সালে এখানে ছিল ৫ নম্বর সেক্টরের একটি সাব-সেক্টর। সাব-সেক্টরে মুক্তিবাহিনীর বেশির ভাগ যোদ্ধা গণবাহিনীর সদস্য। অর্থাৎ ছাত্র-যুবক-জনতা। তারা ছিলো স্বল্প প্রশিক্ষণপ্রাপ্ত। তাঁদের সঙ্গে মাত্র ২৩৫ জন বাঙালি সেনাসদস্য আর বেশ কিছু মুজাহিদ, পুলিশ ও আনসার। গণবাহিনীর একটি দলের দলনেতা সিরাজুল ইসলাম। সেখানে এক রাতে নিঃশব্দে এগিয়ে চলেছেন একদল মুক্তিযোদ্ধা। তাঁদের নেতৃত্বে সিরাজুল ইসলাম। তাঁদের লক্ষ্য বেরিগাঁওয়ের পাকিস্তানি সেনাদের বাংকার। নির্দিষ্ট সময়ে (রাত ১২টা এক মিনিট) তারা একযোগে বাংকারে সফল গ্রেনেড হামলা চালালেন। গ্রেনেড বিস্ফোরণের সঙ্গে সঙ্গে পাকিস্তানিদের মধ্যে তোলপাড় শুরু হয়ে গেল। পাকিস্তানিদের মধ্যে আর্তনাদ ও চিৎকার। তারপর পাকিস্তানিরা বৃষ্টির মতো গুলি শুরু করল। তখন তারা দ্রুত ওই এলাকা থেকে নিরাপদ স্থানে চলে গেলেন। বালাট সাব-সেক্টরের মুক্তিযোদ্ধারা মূলত হিট অ্যান্ড রান পদ্ধতিতে যুদ্ধ করতেন। কয়েক দিন পর পর হঠাৎ পাকিস্তানিদের ওপর আক্রমণ করে তারা দ্রুত সরে পড়তেন। তাঁদের মূল লক্ষ্য পাকিস্তানিদের মানসিকভাবে দুর্বল করে দেওয়া। সিরাজুল ইসলাম কয়েকবার তার দল নিয়ে এভাবে সুনামগঞ্জের বেরিগাঁও ও ষোলঘরে অপারেশন করেন। বেরিগাঁওয়ে পাকিস্তানিদের একটি শক্ত ঘাঁটি ছিল। বালাট থেকে দীর্ঘ ২৭-২৮ কিলোমিটার হাওর পেরিয়ে সুনামগঞ্জ শহর ও পার্শ্ববর্তী অন্যান্য এলাকায় আসার একমাত্র পথ এই বেরিগাঁও। পাকিস্তানি প্রতিরক্ষার কারণে মুক্তিযোদ্ধারা সুনামগঞ্জে অপারেশন চালাতে পারছিলেন না। সে জন্য তারা বারবার এখানে আক্রমণ করেন। তারা পাকিস্তানিদের উচ্ছেদে ব্যর্থ হলেও প্রতিবারই পাকিস্তানিদের কিছু না কিছু ক্ষয়ক্ষতি হয়।

পুরস্কার ও সম্মাননা 
 বীর প্রতীক

তথ্যসূত্র

পাদটীকা

বহিঃসংযোগ 

বীর প্রতীক
সিলেট জেলার ব্যক্তি
বাংলাদেশের স্বাধীনতা যুদ্ধে জড়িত ব্যক্তি
মুহাজির জনগোষ্ঠী

মুহাজির (, , ) আরবি ভাষা থেকে উদ্ভূত শব্দ। ব্যবহারিক ক্ষেত্রে ১৯৪৭ সালে পাকিস্তান সৃষ্টির পর অভিবাসী হিসেবে আসা ভারতীয় মুসলিমদেরকে মুহাজির বলা হয়ে থাকে। অধিকাংশ মুহাজিরদের মাতৃভাষা উর্দু। এছাড়া উর্দু ভিন্ন ভাষার লোকেরাও যোগাযোগের জন্য ধীরে ধীরে উর্দুর ব্যবহার বৃদ্ধি করতে থাকে। তাই মুহাজিরদের উর্দুভাষী জনগোষ্ঠীও বলা হয়। মুহাজিররা পাকিস্তানের জনসংখ্যার ৭.৫%।

আরও দেখুন
 পাকিস্তানি বাঙালি
 বাংলাদেশে আটকে পড়া মুহাজির
 মুহাজির জাতীয়তাবাদ

তথ্যসূত্র

 Pakistan( 2009-11-01) at Encarta
 Pakistan: The Sindhi-Muhajir confliict
 Muhajir diaspora

বহিঃসংযোগ
 Quotas and Karachi
 Gene Diversity among Some Muslim Populations of Western Uttar Pradesh
 Gene Diversity Analysis and Microdifferentiation Process in North Indian Muslim Populations 

মুহাজির ব্যক্তি
মুহাজির সম্প্রদায়
পাকিস্তানের সামাজিক দল
পাকিস্তানের জাতিগোষ্ঠী
সিন্ধু প্রদেশের সামাজিক দল
সাংস্কৃতিক একীকরণ
অভিবাসী মুহাজির
পাকিস্তানে ভারতীয় অভিবাসী
ইসলামি পরিভাষা
ফিউরিয়াস ৭

ফিউরিয়াস ৭ (ফাস্ট অ্যান্ড ফিউরিয়াস ৭ এবং ফিউরিয়াস সেভেন নামেও পরিচিত) ২০১৫ সালে মুক্তিপ্রাপ্ত একটি অ্যাকশন ঘরানার মার্কিন চলচ্চিত্র। এটি ২০১৩ সালে মুক্তিপ্রাপ্ত ফাস্ট অ্যান্ড ফিউরিয়াস ৬ চলচ্চিত্রের পরবর্তী কিস্তি এবং দ্য ফাস্ট অ্যান্ড দ্য ফিউরিয়াস চলচ্চিত্র সিরিজের সপ্তম ছবি। চলচ্চিত্রটির চিত্রনাট্য লেখেন ক্রিস মর্গান ও পরিচালনা করেন জেমস ওয়ান। এতে অভিনয় করেছেন ভিন ডাইসেল, পল ওয়াকার, ডোয়াইন জনসন, জর্ডানা ব্রিউস্টার, মিশেল রড্রিগেজ, জেসন স্ট্যাথাম সহ আরো অনেকে।  এর আগে মুক্তিপ্রাপ্ত তিনটি চলচ্চিত্রের কাহিনীকাল দেখানো হয়েছিল ২ ফাস্ট ২ ফিউরিয়াস (২০০৩) ও দ্য ফাস্ট অ্যান্ড দ্য ফিউরিয়াস: টোকিও ড্রিফট (২০০৬) চলচ্চিত্র দুইটির অন্তর্বর্তীকালীন ঘটনাপ্রবাহ নিয়ে। কিন্তু এবারই প্রথম ফিউরিয়াস ৭ চলচ্চিত্রটি নির্মিত হয়েছে দ্য ফাস্ট অ্যান্ড দ্য ফিউরিয়াস: টোকিও ড্রিফট (২০০৬) ছবি পরবর্তী ঘটনাক্রম নিয়ে।

ফিউরিয়াস ৭ পল ওয়াকার অভিনীত সর্বশেষ চলচ্চিত্র। ২০১৩ সালের ৩০ নভেম্বর এক মর্মান্তিক সড়ক দুর্ঘটনায় পল ওয়াকার নিহত হওয়ার সময় চলচ্চিত্রের মাত্র অর্ধেক কাজ সম্পন্ন হয়েছিল। পরবর্তীতে চিত্রনাট্য পুনর্লিখিত হয় এবং পল ওয়াকারের দুই ভাই ক্যালেব ও কোডি ওয়াকার পলের অংশের শুটিংয়ে অংশ নেন। ফিউরিয়াস ৭ চলচ্চিত্রটি ২০১৫ সালের এপ্রিলের ৩ তারিখে আন্তর্জাতিকভাবে থ্রি ডি ফরম্যাটে মুক্তি পায়।

শ্রেষ্ঠাংশে 

 ভিন ডাইসেল - ডমিনিক টরেটো
 পল ওয়াকার - ব্রায়ান ও'কনার
 ডোয়াইন জনসন - লুক হবস
 মিশেল রড্রিগেজ - লেটি অর্টিজ
 জর্ডানা ব্রিউস্টার - মিয়া টরেটো
 টাইরিস গিবসন - রোমান পিয়ার্স
 ক্রিস লুডাক্রিস ব্রিজেস - টেজ পার্কার
 লুকাস ব্ল্যাক - শন বসওয়েল
 জেসন স্ট্যাথাম - ডেকার্ড শ
 এলসা পাতাকি - ইলিনা নেভিস
 কার্ট রাসেল - ফ্রাঙ্ক পেটি
 টনি জা - কিয়েট
 রোন্ডা রাউসি - কারা
 নাটালি ইমান্যুয়েল - মেগান রামসে
 জাইমন হনসউ - ইয়োকান্ডে
জন ব্রাদারটন - শেপার্ড
 আলি ফাযাল - জাফর

তথ্যসূত্র

বহিঃসংযোগ 
 
 

২০১৫-এর চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
মার্কিন মারপিটধর্মী রোমাঞ্চকর চলচ্চিত্র
মার্কিন ধারাবাহিক চলচ্চিত্র
আইম্যাক্স চলচ্চিত্র
সন্ত্রাসবাদ সম্পর্কে চলচ্চিত্র
ভিন ডাইসেল প্রযোজিত চলচ্চিত্র
লন্ডনের পটভূমিতে চলচ্চিত্র
লস অ্যাঞ্জেলেসের পটভূমিতে চলচ্চিত্র
টোকিওর পটভূমিতে চলচ্চিত্র
মার্কিন পথ চলচ্চিত্র
২০১০-এর দশকের পশ্চাদ্ধাবন চলচ্চিত্র
মার্কিন ডাকাতি চলচ্চিত্র
৪ডিএক্স চলচ্চিত্র
২০১৫-এর অ্যাকশন থ্রিলার চলচ্চিত্র
লস অ্যাঞ্জেলেসে ধারণকৃত চলচ্চিত্র
সংযুক্ত আরব আমিরাতে ধারণকৃত চলচ্চিত্র
ইউনিভার্সাল পিকচার্সের চলচ্চিত্র
২০১০-এর দশকের ইংরেজি ভাষার চলচ্চিত্র
২০১০-এর দশকের মার্কিন চলচ্চিত্র
সুলুস

সুলুস ( sols, Turkish: Sülüs, from   "one-third") আরবি ক্যালিগ্রাফির একপ্রকার শৈলী। পারস্যের ক্যালিগ্রাফার ইবনে মুকলা এর উদ্ভাবন করেছেন। হিজরি ৪র্থ শতাব্দীতে (খ্রিষ্টীয় ১১শ শতাব্দী) প্রথম এই লিপি দেখা যায়। কুফিক লিপির সরল কৌণিক রূপকে এই লিপিতে বক্র ও তির্যক রূপ দ্বারা প্রতিস্থাপন করা হয়। সুলুসে হরফের এক তৃতীয়াংশ ঢালু হয়। এ থেকে নাম সুলুস (আরবি “তৃতীয়াংশ”) এসেছে। মধ্যযুগে মসজিদের অলংকরণে এই লিপি ব্যবহৃত হত। সুলুসের রীতিতে পরিবর্তন এনে অন্য কিছু ক্যালিগ্রাফিক শৈলীর উদ্ভব হয়েছে।

ইতিহাস

উসমানীয় সাম্রাজ্যে সময় তিনধাপে সুলুস লিপির বিবর্তন ঘটেছে। উসমানীয় শিল্পের ইতিহাসবিদরা একে "ক্যালিগ্রাফিক বিপ্লব" বলে থাকেন,

প্রথম বিপ্লব ১৫শ শতাব্দীতে সম্পন্ন হয়। বিজ্ঞ ক্যালিগ্রাফার শেইহ হামদুল্লাহ এর সূচনা করেন।
১৭শ শতাব্দীতে উসমানীয় ক্যালিগ্রাফার হাফিজ উসমান দ্বিতীয় বিপ্লবের সূচনা করেন।
চূড়ান্তভাবে ১৯শ শতাব্দীতে মুহাম্মদ শেভকি এফেন্দি বর্তমান রূপ দান করেন।

শিল্পী
সুলুস লিপির বিখ্যাত শিল্পী হলেন মোস্তফা রকিম এফেন্দি (১৭৫৭-১৮২৬)। তিনি একজন চিত্রশিল্পী ছিলেন এবং উসমানীয় ক্যালিগ্রাফির মান নির্ণয় করেছেন যা অনেকের মতে বর্তমানে টিকে নেই।

ব্যবহার
কুরআনের সূরার শিরোনাম লেখায় সুলুস লিপির ব্যবহার হত। কুরআনের কিছু প্রাচীন পান্ডুলিপি সুলুস লিপিতে লেখা হয়েছিল। পরের পান্ডুলিপিগুলো সুলুস এবং নাসখ লিপি বা মুহাক্কাক লিপি সমন্বয়ে লেখা হয়েছে। ১৫শ শতাব্দীর পর থেকে নাসখ লিপির ব্যবহার বৃদ্ধি পায়।

সৌদি আরবের পতাকায় উৎকীর্ণ শাহাদাহ সুলুস লিপিতে লিখিত।

শৈলী
সুলুসের একটি গুরুত্বপূর্ণ বৈশিষ্ট্য হল স্বরবর্ণ প্রকাশের জন্য এতে হরকত ও লিপির সৌন্দর্য বৃদ্ধির জন্য কিছু চিহ্ন ব্যবহার হয়। হরকতের ব্যবহার আরবি লিপির মতই। সৌন্দর্যের জন্য ব্যবহৃত চিহ্ন ব্যবহারের পৃথক নিয়ম রয়েছে।

সুলুস থেকে উদ্ভূত লিপি
উদ্ভবের পর থেকে সুলুস বিভিন্ন ক্যালিগ্রাফিক শৈলীর জন্ম দিয়েছে। বড় প্যানেল যেমন কবরের ফলকে উৎকীর্ণের জন্য জালি সুলুস নামক শৈলী ব্যবহার হয়। সুলুসের আনুভূমিক অংশ প্রশস্ত করার মাধ্যমে মুহাক্কাক লিপি উদ্ভূত হয়েছে। নাসখ লিপি আকার ছোট ও সূক্ষ্ম করে পরিবর্তনের সূচনা করেছিল। সুলুসের ক্ষুদ্র সংস্করণ হল তেভকি। রুকাহ লিপি সুলুস ও নাসখ লিপি থেকে উদ্ভূত হয়েছে বলে মত রয়েছে।

আরও দেখুন
 ইবনে মুকলা
 ইসলামি ক্যালিগ্রাফি

তথ্যসূত্র

বহিঃসংযোগ

 Hatvesanat.com
 Thuluth Script
 "Qur'anic Verses (56:77-9) on Carpet Page", dates back to the 14th century and utilizes Thuluth script, from the World Digital Library

আরবি চারুলিপি
ইসলামি চারুলিপি
রিকনকোয়েস্টা

রিকনকোয়েস্টা ( পুনর্বিজয়) দ্বারা ইবেরিয়ান উপদ্বীপে ৭১১ সালে মুসলিমদের স্পেন জয় থেকে শুরু করে গ্রানাডার পতন পর্যন্ত মোটামুটি ৭৮১ বছরের সময়কালকে বোঝানো হয়। নতুন পৃথিবী আবিষ্কারের আগে এই সময় সমাপ্ত হয়।

ইতিহাসবিদরা কোভাডুনগার যুদ্ধকে রিকনকোয়েস্টার সূচনা হিসেবে ধরেন। এতে পেলাজিয়াসের অধীন একটি ক্ষুদ্র সেনাবাহিনী উত্তর ইবেরিয়ার পার্বত্য অঞ্চলে উমাইয়া বাহিনীকে পরাজিত করে ক্ষুদ্র খ্রিষ্টান রাজ্য এস্টুরিয়াস প্রতিষ্ঠা করে।

তথ্যসূত্র

গ্রন্থপঞ্জি
Bishko, Charles Julian, 1975. The Spanish and Portuguese Reconquest, 1095–1492 in A History of the Crusades, vol. 3: The Fourteenth and Fifteenth Centuries, edited by Harry W. Hazard, (University of Wisconsin Press) online edition
 Fletcher, R. A. "Reconquest and Crusade in Spain c. 1050-1150", Transactions of the Royal Historical Society 37, 1987. pp.
 García Fitz, Francisco, Guerra y relaciones políticas. Castilla-León y los musulmanes, ss. XI-XIII, Universidad de Sevilla, 2002.
 García Fitz, Francisco & Feliciano Novoa Portela Cruzados en la Reconquista, Madrid, 2014.
 Lomax, Derek William: The Reconquest of Spain. Longman, London 1978. 
 Nicolle, David and Angus McBride. El Cid and the Reconquista 1050-1492 (Men-At-Arms, No 200) (1988), focus on soldiers
 O´Callaghan, Joseph F.: Reconquest and crusade in Medieval Spain (University of Pennsylvania Press, 2002), 
 O'Callaghan, Joseph F. The Last Crusade in the West: Castile and the Conquest of Granada (University of Pennsylvania Press; 2014) 364 pages; 
Payne, Stanley, " The Emergence of Portugal", in A History of Spain and Portugal: Volume One.
Reuter, Timothy; Allmand, Christopher; Luscombe, David; McKitterick, Rosamond (eds.), " The New Cambridge Medieval History", Cambridge University Press, Sep 14, 1995, .
Riley-Smith, Jonathan, The Atlas of the Crusades. Facts On File, Oxford (1991)
Watt, W. Montgomery: A History of Islamic Spain. Edinburgh University Press (1992).
Watt, W. Montgomery: The Influence of Islam on Medieval Europe. (Edinburgh 1972).
Villegas-Aristizabal, Lucas, 2013, "Revisiting the Anglo-Norman Crusaders’ Failed Attempt to Conquer Lisbon c. 1142’, Portuguese Studies 29:1, pp. 7–20. http://www.jstor.org/stable/10.5699/portstudies.29.1.0007
Villegas-Aristizabal, Lucas, 2009, "Anglo-Norman Involvement in the Conquest and Settlement of Tortosa, 1148-1180", Crusades 8, pp. 63–129. http://www.academia.edu/1619392/Anglo-Norman_Intervention_in_the_Conquest_and_Settlement_of_Tortosa_Crusades_8_2009_600_dpi_black_and_white_with_OCR

বহিঃসংযোগ

 ইসলামী স্পেন এবং রিকনকুইসতার - মানচিত্রাবলী এবং প্রবন্ধ 
 Forging a Unique Spanish Christian Identity: Santiago and El Cid in the Reconquista
   

রিকনকোয়েস্টা
আন্দালুস
খ্রিষ্টান পরিভাষা
স্পেনের ইতিহাস
মধ্যযুগের স্পেন
মধ্যযুগের পর্তুগাল
খ্রিস্টান পরিভাষা
ক্রুসেড
গ্রানাডার ইতিহাস
স্পেনে ইসলাম
মধ্যযুগের যুদ্ধ
পর্তুগাল জড়িত যুদ্ধ
রাজনৈতিক পরিভাষা